ddrg/super_eurlex huggingface dataset:
KOMMISSIONENS BESLUTNING af 14. februar 1996 om de frister, som medlemsstaterne skal fastsætte for indgivelse af ansøgninger om arealstøtte i forbindelse med det integrerede system for forvaltning og kontrol af visse EF-støtteordninger (»det integrerede system«) (Kun de danske, tyske, græske, engelske, franske, italienske, nederlandske, finske og svenske udgaver er autentiske) (96/169/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger (1), ændret ved forordning (EF) nr. 3235/94 (2), særlig artikel 6, stk. 2, og

ud fra følgende betragtninger:

Ifølge artikel 6, stk. 2, i forordning (EØF) nr. 3508/92 kan Kommissionen give en medlemsstat tilladelse til at fastsætte en dato mellem den 1. april og de datoer, der er nævnt i artikel 10, 11 og 12 i Rådets forordning (EØF) nr. 1765/92 (3), for indgivelsen af ansøgninger om arealstøtte; den pågældende medlemsstat skal dokumentere, at en sådan dato er berettiget, navnlig ved at forelægge Kommissionen en detaljeret arbejdsplan, der viser, at den foreslåede dato giver mulighed for, at alle data kan foreligge så betids, at en korrekt administrativ og finansiel forvaltning af støtten kan finde sted, og at de nødvendige kontrolforanstaltninger kan gennemføres;

nogle medlemsstater har forelagt Kommissionen anmodninger om tilladelse til datoer efter den 31. marts med tilhørende arbejdsplaner; Kommissionen har gennemgået disse anmodninger, idet den blandt andet har taget hensyn til de erfaringer, der er opnået i forbindelse med de pågældende medlemsstaters gennemførelse af det integrerede system i 1995 samt de forslag til forbedringer af arbejdsmetoderne indeholdt i de af medlemslandene forelagte anmodninger;

denne foranstaltning er i overensstemmelse med udtalelse fra Den Europæiske Udviklings- og Garantifond for Landbruget -

VEDTAGET FØLGENDE BESLUTNING:

Artikel 1

Kommissionen bemyndiger de medlemsstater, der er anført i bilaget, til at fastsætte de deri anførte datoer for indgivelse af ansøgninger om arealstøtte i 1996.

Artikel 2

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Republikken Østrig, Republikken Finland, Kongeriget Sverige, og Det Forenede Kongerige Storbritannien og Nordirland.

Udfærdiget i Bruxelles, den 14. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 355 af 5. 12. 1992, s. 1.

(2) EFT nr. L 338 af 28. 12. 1994, s. 16.

(3) EFT nr. L 181 af 1. 7. 1992, s. 12.

BILAG

>TABELPOSITION>
RÅDETS AFGØRELSE af 22. december 1995 om midlertidig anvendelse af protokollen om handel med tekstilvarer og beklædningsgenstande mellem Republikken Slovenien og Det Europæiske Fællesskab (96/163/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en protokol om handel med tekstilvarer og beklædningsgenstande mellem Republikken Slovenien og Det Europæiske Fællesskab, som blev paraferet den 24. november 1995;

denne protokol om handel med tekstilvarer og beklædningsgenstande bør anvendes midlertidigt fra den 1. januar 1996, indtil de nødvendige procedurer i forbindelse med dens indgåelse er afsluttet og med forbehold for gensidig midlertidig anvendelse fra Republikken Sloveniens side -

TRUFFET FØLGENDE AFGØRELSE:

Eneste artikel

Protokollen om handel med tekstilvarer og beklædningsgenstande mellem Republikken Slovenien og Det Europæiske Fællesskab anvendes midlertidigt fra den 1. januar 1996, indtil den er indgået formelt og med forbehold for gensidig midlertidig anvendelse fra Republikken Sloveniens side.

Teksten til denne protokol er knyttet som bilag til denne afgørelse.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand
RÅDETS AFGØRELSE af 29. januar 1996 om Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Moldova på den anden side (96/161/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtning:

Det er i afventning af ikrafttrædelsen af partnerskabs- og samarbejdsaftalen, der blev undertegnet i Bruxelles den 28. november 1994, nødvendigt at godkende interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Moldova på den anden side, undertegnet i Luxembourg den 2. oktober 1995 -

TRUFFET FØLGENDE AFGØRELSE:

Artikel 1

Interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Moldova på den anden side sammen med protokollen og erklæringerne godkendes herved på Det Europæiske Fællesskabs vegne.

Disse tekster er knyttet til denne afgørelse.

Artikel 2

Formanden for Rådet giver på Det Europæiske Fællesskabs vegne den underretning, der er omhandlet i interimsaftalens artikel 35 (2).

Udfærdiget i Bruxelles, den 29. januar 1996.

På Rådets vegne

S. AGNELLI

Formand

(1) EFT nr. C 339 af 18. 12. 1995.

(2) Datoen for interimsaftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
KOMMISSIONENS BESLUTNING af 12. februar 1996 om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF (Tekst af betydning for EØS) (96/166/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved Kommissionens beslutning 96/103/EF (2), særlig artikel 10, stk. 2, litra a), og

ud fra følgende betragtninger:

Ved Kommissionens beslutning 94/278/EF (3), senest ændret ved beslutning 95/444/EF (4), opstilles der en liste over tredjelande, hvorfra medlemsstaterne tillader indførsel af en række produkter omhandlet i direktiv 92/118/EØF;

beslutningen indeholder bl.a. lister over tredjelande, hvorfra medlemsstaterne tillader indførsel af dels fiskemel og mel af andre marine dyr bortset fra havpattedyr, dels snegle og frølår;

efter anmodning fra Seychellerne, Peru og Argentina bør Seychellerne tilføjes på listen for fiskemel og andet mel, Peru og Argentina til listen for snegle og Argentina til listen for frølår;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 94/278/EF foretages følgende ændringer:

1) I del II, punkt B, indsættes følgende linje i alfabetisk orden efter ISO-koden:

»(SC) Seychellerne«.

2) I del XI indsættes følgende linjer i alfabetisk orden efter ISO-koden:

»(AR) Argentina«.

»(PE) Peru«.

3) I del XII indsættes følgende linje i alfabetisk orden efter ISO-koden:

»(AR) Argentina«.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 24 af 31. 1. 1996, s. 28.

(3) EFT nr. L 120 af 11. 5. 1994, s. 44.

(4) EFT nr. L 258 af 28. 10. 1995, s. 67.
KOMMISSIONENS BESLUTNING af 7. februar 1996 om ændring af beslutning 92/164/Euratom, EØF om bemyndigelse af Portugal til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner (Kun den portugisiske udgave er autentisk) (96/165/Euratom, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

I henhold til artikel 28, stk. 3, i Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - det fælles merværdiafgiftssystem: ensartet beregningsgrundlag (2), i det følgende benævnt »sjette direktiv«, kan medlemsstaterne fortsat anse visse transaktioner som afgiftsfrie eller afgiftspligtige, og disse transaktioner skal tages i betragtning ved fastlæggelsen af grundlaget for momsindtægterne;

ved artikel 1, nr. 1, første afsnit, og nr. 2, litra a), i Rådets direktiv 89/465/EØF (3) ophæves fra den 1. januar 1990 medlemsstaternes mulighed for fortsat at anse visse transaktioner, der er omhandlet i bilag E og F i sjette direktiv, for afgiftspligtige eller afgiftsfri og de tilladelser, som Kommissionen har givet i denne forbindelse med henblik på fastlæggelse af grundlaget for momsindtægter, bør derfor ophæves;

Kommissionen har på grundlag af forordning (EØF, Euratom) nr. 1553/89 med virkning fra regnskabsåret 1989 for så vidt angår Portugal vedtaget beslutning 92/164/Euratom, EØF (4) om bemyndigelse af Portugal til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering;

Portugal anser fra den 7. januar 1993 de i bilag F, nr. 9, i sjette direktiv omhandlede transaktioner for afgiftspligtige og den tilladelse, som Kommissionen har givet i denne forbindelse, bør ophæves fra nævnte dato;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

Artikel 3, nr. 3, i beslutning 92/164/Euratom, EØF ophæves for transaktioner, der udføres fra og med den 7. januar 1993.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 7. februar 1996.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 145 af 13. 6. 1977, s. 1.

(3) EFT nr. L 226 af 3. 8. 1989, s. 21.

(4) EFT nr. L 73 af 19. 3. 1992, s. 23.
KOMMISSIONENS BESLUTNING af 7. februar 1996 om udførelse af fællesskabsprøver på og -analyser af formerings- og plantemateriale af visse arter i henhold til artikel 20, stk. 2, i Rådets direktiv 92/34/EØF (96/164/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1), senest ændret ved Kommissionens beslutning 95/26/EF (2), særlig artikel 20, stk. 2, og

ud fra følgende betragtninger:

I henhold til nævnte direktiv skal der udføres prøver eller om nødvendigt analyser i medlemsstaterne på udvalgte prøver for at efterprøve, om formeringsmateriale og frugtplanter af de deri anførte slægter og arter opfylder kravene og betingelserne i nævnte direktiv;

med henblik herpå bør det navnlig i de tidlige stadier af direktivets gennemførelse sikres, at de prøver, der indgår i prøverne eller analyserne, er tilstrækkeligt repræsentative for de forskellige produktionssteder i hele Fællesskabet, i det mindste for visse udvalgte afgrøders vedkommende;

der bør derfor udføres fællesskabsprøver på og -analyser af formerings- og plantemateriale af jordbær og af solbær, ribs og stikkelsbær i 1996;

disse prøver og analyser skal i første række anvendes til at harmonisere de tekniske metoder til kontrol af formerings- og plantemateriale af disse arter;

de i denne beslutning fastsatte foranstaltninger er i overensstemmelse med udtalelse fra Den Stående Komité for Formeringsmaterialer og Planter af Frugtslægter og -arter -

VEDTAGET FØLGENDE BESLUTNING:

Artikel 1

Der udføres fællesskabsprøver på og -analyser af formerings- og plantemateriale af Fragaria × ananassa og Ribes i løbet af 1996.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 157 af 10. 6. 1992, s. 10.

(2) EFT nr. L 36 af 16. 2. 1995, s. 36.
KOMMISSIONENS AFGØRELSE af 8. februar 1996 om udnævnelse af medlemmer til Det Rådgivende Miljøforum (Tekst af betydning for EØS) (96/160/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens afgørelse 93/701/EF af 7. december 1993 om oprettelse af Det Rådgivende Miljøforum (1), særlig artikel 4, og

ud fra følgende betragtninger:

Det Rådgivende Miljøforum, som blev oprettet ved nævnte afgørelse, skal i henhold til artikel 3 bestå af 32 medlemmer;

siden den 7. december 1993 har der, grundet en kandidats sene tilbagetrækning, kun været 31 udpegede medlemmer, og der skal derfor udpeges et medlem til en fuld medlemskabsperiode på tre år;

hr. Livanos og hr. Schimmelbusch er trådt tilbage og skal erstattes for resten af deres medlemskabsperiode -

TRUFFET FØLGENDE AFGØRELSE:

Artikel 1

Som medlemmer af Det Rådgivende Miljøforum udnævnes følgende:

- Kerstin Lövgren

- Pekka E. Kauppi

- Jacques Kummer.

K. Lövgren udnævnes til en fuld medlemskabsperiode (dvs. tre år fra denne afgørelses dato).

P. Kauppi og J. Kummer udnævnes indtil den 7. december 1996.

Udfærdiget i Bruxelles, den 8. februar 1996.

På Kommissionens vegne

Ritt BJERREGAARD

Medlem af Kommissionen

(1) EFT nr. L 328 af 29. 12. 1993, s. 53.
RÅDETS AFGØRELSE af 22. november 1993 om indgåelse af aftalen i form af brevveksling mellem Det Europæiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om ændring af konventionen af 20. maj 1987 om forenkling af formaliteterne i samhandelen (96/154/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Artikel 11, stk. 2, i konventionen mellem Det Europæiske Økonomiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om forenkling af formaliteterne i samhandelen (1) bemyndiger den ved konventionen nedsatte blandede kommission til at fremsætte henstillinger om ændringer til konventionen;

konventionen er blevet ændret, således at nye kontraherende parter kan tiltræde den;

de pågældende ændringer er anført i henstilling nr. 1/93 fra Den Blandede Kommission; aftalen i form af brevveksling om denne henstilling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om ændring af konvention af 20. maj 1987 om forenkling af formaliteterne i samhandelen godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 22. november 1993.

På Rådets vegne

Ph. MAYSTADT

Formand

(1) EFT nr. L 134 af 22. 5. 1987, s. 2.
RÅDETS AFGØRELSE af 22. november 1993 om indgåelse af aftalen i form af brevveksling mellem Det Europæiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om ændring af konventionen af 20. maj 1987 om en fælles forsendelsesprocedure (96/155/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Artikel 15, stk. 2, i konventionen mellem Det Europæiske Økonomiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om en fælles forsendelsesprocedure (1) bemyndiger den ved konventionen nedsatte blandede kommission til at fremsætte henstillinger om ændringer til konventionen;

konventionen er blevet ændret, således at nye kontraherende parter kan tiltræde den;

de pågældende ændringer er anført i henstilling nr. 1/93 fra Den Blandede Kommission; aftalen i form af brevveksling om denne henstilling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om ændring af konventionen af 20. maj 1987 om en fælles forsendelsesprocedure godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 22. november 1993.

På Rådets vegne

Ph. MAYSTADT

Formand

(1) EFT nr. L 226 af 13. 8. 1987, s. 2.
KOMMISSIONENS AFGØRELSE af 24. november 1995 om ændring af de samlede mængder til fødevarehjælp under 1995-programmet (96/156/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3972/86 af 22. december 1986 om politikken med hensyn til fødevarehjælp og forvaltning af denne hjælp (1), senest ændret ved forordning (EØF) nr. 1930/90 (2), særlig artikel 5, og

ud fra følgende betragtninger:

Listen over de varer, der skal leveres som fødevarehjælp i 1995, blev fastsat ved Kommissionens afgørelse 95/371/EF (3); på tidspunktet, hvor denne afgørelse blev truffet, havde Kommissionen ikke kendskab til visse væsentlige data vedrørende anmodningen om tildeling af referencevarer for 1995;

de mængder varer, der tjente som grundlag for fastlæggelsen af de samlede mængder, som foreslås ved afgørelse 95/371/EF, bør derfor ændres således, at de er bedre afpasset efter udviklingslandenes behov;

de i denne afgørelse fastsatte foranstaltninger er i overensstemmelse med udtalelse fra Udvalget for Fødevarehjælp -

TRUFFET FØLGENDE AFGØRELSE:

Eneste artikel

1. Den samlede mængde bælgfrugter til levering i henhold til programmet for fødevarehjælp 1995 fastsættes til 80 000 tons.

2. Beløbet for andre varer til levering i henhold til programmet for fødevarehjælp 1995 fastsættes til 43 170 000 ECU.

Udfærdiget i Bruxelles, den 24. november 1995.

På Kommissionens vegne

João DE DEUS PINHEIRO

Medlem af Kommissionen

(1) EFT nr. L 370 af 30. 12. 1986, s. 1, og berigtigelse i EFT nr. L 42 af 12. 2. 1987.

(2) EFT nr. L 174 af 7. 7. 1990, s. 6.

(3) EFT nr. L 220 af 16. 9. 1995, s. 20.
RÅDETS AFGØRELSE af 22. januar 1996 om indgåelse af en tillægsprotokol til overenskomsten mellem Det Europæiske Økonomiske Fællesskab og Republikken Island som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union (96/147/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne forhandlet en tillægsprotokol til overenskomsten mellem Det Europæiske Økonomiske Fællesskab og Republikken Island (1), undertegnet i Bruxelles den 22. juli 1972, for at tage hensyn til Republikken Østrigs, Republikken Finlands og Kongeriget Sveriges tiltrædelse af Den Europæiske Union;

denne tillægsprotokol bør godkendes -

TRUFFET FØLGENDE AFGØRELSE:

Artikel 1

Tillægsprotokollen til overenskomsten mellem Det Europæiske Økonomiske Fællesskab og Republikken Island som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union godkendes herved på Fællesskabets vegne.

Teksten til tillægsprotokollen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne tillægsprotokollen med bindende virkning for Fællesskabet.

Udfærdiget i Bruxelles, den 22. januar 1996.

På Rådets vegne

L. DINI

Formand

(1) EFT nr. L 301 af 31. 12. 1972, s. 3.
RÅDET OG KOMMISSIONENS AFGØRELSE af 22. december 1995 om Det Europæiske Fællesskabs indgåelse af en interimsaftale mellem Det Europæiske Fællesskab og Det Europæiske Kul- og Stålfællesskab på den ene side og Staten Israel på den anden side om handel og handelsanliggender (96/206/EKSF, EF)

RÅDET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, og artikel 228, stk. 3, første afsnit,

under henvisning til udtalelse fra Europa-Parlamentet (1),

efter høring af Det Rådgivende Udvalg og efter Rådets samstemmende og enstemmige udtalelse, og

ud fra følgende betragtning:

Det er i afventning af ikrafttrædelsen af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, undertegnet i Bruxelles den 20. november 1995, nødvendigt at godkende interimsaftalen mellem Det Europæiske Fællesskab og Det Europæiske Kul- og Stålfællesskab på den ene side og Staten Israel på den anden side om handel og handelsanliggender -

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab og Det Europæiske Kul- og Stålfællesskab på den ene side og Staten Israel på den anden side om handel og handelsanliggender med de dertil knyttede bilag, protokoller, brevvekslinger og erklæringer godkendes herved på Det Europæiske Fællesskabs og Det Europæiske Kul- og Stålfællesskabs vegne.

De i stk. 1 omhandlede tekster er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den i interimsaftalens artikel 40 omhandlede notifikation. Formanden for Kommissionen foranstalter notifikationen på Det Europæiske Kul- og Stålfællesskabs vegne (2).

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

På Kommissionens vegne

J. SANTER

Formand

(1) EFT nr. C 17 af 22. 1. 1996.

(2) Se side 148 i denne Tidende.